می آیی‌نین 3-ده تورکیه شاممپیوناتی‌نین 39-جو هفته‌سی چرچیوه‌سینده کئچیریلن قارشیلاشمادا "فنرباغچا" دوغما میداندا "ارضروم سپور"و قبول ائدیب.
قارشی‌لیق‌لی هوجوم‌لار شرایطینده کئچن گؤروشه میدان صاحیب‌لری فعال باشلاییب‌لار. موسابیقه‌ده حسابی 6-جی دقیقه‌ده ایستانبول تمثیلچی‌سی‌نین هافبکی سوسا اونبیر مترلیک جریمه ضربه‌سیندن آچیب. داها سونرا 12-جی دقیقه‌ده  والنسیا تیمی‌نین ایکینجی گل‌ونو ووروب. جمعی ایکی دقیقه سونرا دیمیتریوس پکلاس میدان صاحیب‌لری‌نین اوچونجو گل‌ونون مؤلفی اولوب. قوناق‌لار ایسه بوراخیلان توپ‌لاردان یالنیز بیری‌نین عوضینی چیخا بیلیب‌لر. اؤزگور سرت 81-جی دقیقه‌ده فرق‌لنه‌رک یئکون حسابی معینلشدیریب 1:3.
گونون دیگر موسابیقه لرینده ایسه "باشاکشهر" دوغما میداندا "آنکاراگوجو"نو 2:1 حسابی ایله اوسته‌له‌ییب. "آلانیاسپور" سفرده "کاسیم پاشا"یا 0:3 حسابی ایله اودوزوب. "سیواس سپور" سفر اویونوندا "غازی آنتپ"ی مینیموم حسابلا مغلوب ائدیب. "یئنی مالاتیاسپور" – "کایسری سپور" موسابیقه سینده ایسه حساب 1:1 اولوب.
حاضیردا تورکیه سوپرلیگی‌نین تورنیر جدولینه 81 امتیازلا "بشیکتاش" باشچی‌لیق ائدیر. ایکینجی پیلله‌ده 76 امتیاز توپلایان "فنرباغچا"، اوچونجو پیلله‌ده ایسه 75 امتیازا مالیک اولان "قالاتاسارای" قرارلاشیب.
قئید ائدک کی، یئنی مؤوسومده سوپرلیگده 21 تیم یاریشیر.
